

 **НАРОДНО ЧИТАЛИЩЕ СВЕТЛИНА 1919 Г.**

 **–––––––––––––––––––––––––––––––––––––––––––––––––––––––––** С.Студена 2344 ул.”Христо Ботев” 175 б 175 Hristo Botev str. 2344 Studena Тел.:+359 85626 748 mobile: +359 85626 748

**ОТЧЕТ ЗА ДЕЙНОСТТА НА ЧИТАЛИЩЕ СВЕТЛИНА 1919 Г. С.СТУДЕНА ЗА 2022Г.**

 Читалището ни е институция, която е неизменно свързана с духовността на българина. Ние, читалищните дейци се стремим, да продължим традициите на нашето село, за да продължи то да бъде огнище на българския дух. В него членуват хора , които обичат своето читалище, миналото на всеки от тях е свързан по неповторим начин с неговата история. Отчитаме изпълнението на задачите от основните насоки за развитие на читалищната дейност и културен календар за 2022 година.

**Основни задачи**:

* Да опазва културно- историческото наследство и национални традиции
* Да спомага изграждането на ценностната система у децата и младежите
* Да поддържа и обогатява материалната база
* Да разработва и реализира инициативи/проекти/ за общността и местното развитие
* Да подържа активно сътрудничество между читалищата на територията на общината и страната
* Обогатяване на библиотечния фонд, чрез закупуване на нова литература, участия в проекти и дарения

**Дейности:**

**1.Библиотечна и информационна дейност**

През изтеклата 2022 година бяха регистрирани 115 потребители, общият брой на посещенията в библиотеката бяха 1058, като заетите библиотечни документи са 1530. Индивидуално бяха обучени лица са 17.

 Най малко 250 членове и гости са посетили организирани събития на библиотеката за периода.

 Библиотеката предоставя нови и традиционни услуги за популяризиране на събития и дейности на читалището. Стремим се да формираме у младите хора и всички останали потребители на библиотеката умения за търсене и ползване на информация полезна за тяхното развитие. Насърчаваме ги да се ползват от нашите ресурси, за да открият ползата на библиотеката за тяхното развитие.

**2.Културна-масова дейност**

Културно- масовата работа през годината беше насочена предимно към празници, бележити дати, чествания и годишнини.

**3.Действащи състави**

1.Женска фолклорна група „Светлина“

2.Женска фолклорна танцова група

3.Детска формация за фолклор и обичаи

4.Любителска танцова школа за начинаещи

5.Фолклорен дует

6.Индивидуални изпълнители

7.“Дамски клуб“, пенсионерски клуб

**4.Художествено- творческа дейност**

1. Поетично утро посветено на Христо Ботев-с „Дамски клуб“ и самодейци
2. Традиционно отбелязване на Бабин ден- драматизация
3. Мултимедийна презентация по повод 147 години от обесването на Васил Левски- гостуват бивши преподавателки от местното училище носещо името на Апостола.
4. Тържествено отбелязване на деня на самодееца- всички самодейни състави и гости
5. Всеки посетил библиотеката на 1.03 получи мартеница за здраве и късмет
6. Трети март –националния празник с поетичен и музикален рецитал, камерен концерт с поднасяне на цветя и венци в храм „Св. Архангел Михаил“ и паметните плочи на загиналите във войните
7. Празник на жената 8 март - традиционно честване с колективите и гости
8. Тодоров ден- традиционна изложба-състезание с награди за най-вкусна Мекица
9. Мултимедийна презентация посветена на „Благовещение“ – обичай, традиции и приемственост с децата и възрастните самодейци
10. Представяне на новата книга на нашата поетеса и писателка-Румяна Пелова- представена от Милена Станиславова
11. Мултимедийна презентация посветена на светите братя Кирил и Методий
12. 24 май – ден на българската просвета и култура- връчване на грамоти на самодейците, за принос в дейността на читалището и популяризирането на българските традиции.
13. Ден на детето 1 юни- празник с подаръци, танци и магическо шоу с аниматор Маг Жиров – с децата на селото
14. Мултимедийна презентация по повод 172 години от рождението на Иван Вазов
15. Традиционен събор „Спасовден“ –местността „Барбеш“
16. Празник на селото – на откритата сцена на читалището
17. Участие на всички състави в Регионален етап от ХII Национален събор на народното творчество „Копривщица“ 2022 година- класирани всички състави
18. Участие в Х регионален фестивал „Еньовден“ 2022 гр. Перник, кв. Изток – награди
19. Участие в празника „С песните на Гюрга Пенджурова“ гр. Трън
20. Участие в традиционния фестивал посветен на Васил Левски- с. Новоселяне
21. Участие в ХV Регионален събор – конкурс „Витошки напеви“ с. Кладница – награди
22. Участие в тържествено награждаване на 100 годишни ветерани от войните – гр. София „Военен клуб“
23. Участие в ХII Национален събор на народното творчество „Копривщица“ 2022 – награди за всички колективи
24. Забавна лятна занималня „Светлина“ –м.07, м.8- безплатни занимания с образователни елементи в пет програми – вече провеждана за осма поредна година
25. Празник на ловната дружина – поздрав от самодейните състави
26. Тържествено приключване на организираните през годината екскурзии – мултимедия и снимки от пътуванията
27. Тържествено отбелязване на Международния ден на възрастните хора
28. Участие в ХХII фестивал на патриотичната и антифашистка песен „Сребърни чучулиги“ –гр. София – награди и Диплом за активно и дългогодишно участие и принос за популяризирането на фестивала
29. Участие в обучение “Как да се справим при водни бедствия“ гр. София – по проект
30. Участие в семинар гр. Трън „Правна рамка на читалищата и възможности за финансиране по грантови програми“
31. Участие в семинар в гр. Радомир –„Как да се справим с личните и служебни дейности“
32. Участие в семинар гр. Босилеград, Сърбия
33. Мултимедийна презентация посветена на деня на Будителите
34. Празник посветен на коледните и новогодишни празници – всички самодейци и гости
35. Читалищната библиотека традиционно отбелязва с тематични витрини бележитите дати на български и чуждестранни писатели

 Гордеем се с нашите самодейци и не пропускаме да популяризираме техните успехи навсякъде, а те от своя страна разнасят славата на читалището и селото с магична сила. Поддържаме връзка и с други колективи от други читалища и взаимно си гостуваме и помагаме да разпространяваме прекрасното изкуство на танца и песента.

 Наши партньори са местните институции- Кметство с. Студена, ПК „Студена“ с. Студена, Храм „Св. Архангел Михаил“ и специалното сътрудничество на отец Марио, изявени личности и творци от селото, колеги от читалищата в нашия регион и други населени места в страната. Контактите между нас винаги дават посока и добри резултати. Доброволците с които традиционно работи нашето читалище винаги са на първа линия и със своя безвъзмезден труд и усилия са в помощ за развитие и просперитет на читалището ни.

 Не мислим, че сме направили всичко възможно , но можем спокойно да кажем , че в обикновените делници и празници работихме за хората, и че за постигане на още по-добри резултати разчитаме на всички членове на читалището, настоятелството на самодейците и на доброволците.

 Изготвил: Людмила Комърджанова – чит. Секретар